EkBass/fiwiki-20250220-pages-articles huggingface dataset:
Mahonki

Mahonki on karibianaitomahongin (Swietenia mahagoni) ja amerikanaitomahongin (Swietenia macrophylla) puuainesta. Mahonkia käytetään usein huonekalujen ja soittimien valmistamiseen oksattomuutensa, kutistumattomuutensa ja käyristymättömyytensä ansiosta. Kiillotettuna mahonki on kauniin punaista. Mahonkia käytetään useasti muun muassa veneiden kalusteisiin sekä pintamateriaalina. Aitomahonkien (Swietenia) suvun lajit ovat nykyisin vähentyneet merkittävästi liikahakkuiden vuoksi ja ovat suojeltuja, mutta niitä viljellään pieniä määriä mm. Aasiassa. Kaijamahonkien (Khaya) suvun puista, useimmiten bassaminkaijamahongista (Khaya ivorensis), käytetään yleensä nimeä "afrikkalainen mahonki". == Lähteet == == Aiheesta muualla == Luokka:Puu Luokka:Mahonkikasvit
Shane Haboucha

Shane Edouard Haboucha (s. 27. marraskuuta 1990 Los Angeles, Kalifornia, Yhdysvallat) on yhdysvaltalainen näyttelijä. Etniseltä taustaltaan Habucha on amerikanjuutalainen. Haboucha on esiintynyt muun muassa sarjoissa CSI, Teho- osasto, Everwood ja Ilman johtolankaa. Haboucha asuu Irvinessä, Kaliforniassa perheensä ja kahden koiransa, kissansa ja liskonsa kanssa. ==Aiheesta muualla== * Luokka:Yhdysvaltalaiset näyttelijät Luokka:Amerikanjuutalaiset Luokka:Vuonna 1990 syntyneet Luokka:Elävät henkilöt
Ireneusz Jeleń

Ireneusz Jeleń (s. 9. huhtikuuta 1981 Cieszyn) on puolalainen jalkapalloilija. Pelipaikaltaan hän on hyökkääjä. Vuosina 2002–2006 Jeleń pelasi kotimaassaan Wisła Płockin joukkueessa, jossa hän sadassa ottelussa teki 45 maalia. 28. heinäkuuta 2006 Jeleń allekirjoitti sopimuksen ranskalaisseura AJ Auxerren kanssa, ja hän teki ensimmäisen maalinsa seuran riveissä 9. syyskuuta Monacoa vastaan. Jeleń on pelannut Puolan jalkapallomaajoukkueessa 12 ottelua tehden niissä kaksi maalia. Hän kuului Puolan joukkueeseen Saksassa pidetyissä jalkapallon maailmanmestaruuskilpailuissa 2006 ja oli yksi vaisusti pelanneen joukkueen parhaista pelaajista. == Ura == * 2002–2006 Wisła Płock * 2006–2011 AJ Auxerre * 2011–2012 Lille OSC * 2012 Podbeskidzie Bielsko-Biała * 2013– Górnik Zabrze == Saavutukset == * Puolan cupin voitto 2006 (Wisła Płock) == Lähteet == == Aiheesta muualla == * Ireneusz Jeleń (90minut.pl) Luokka:Puolalaiset jalkapalloilijat Luokka:Vuonna 1981 syntyneet Luokka:Elävät henkilöt
1,1,2-trikloorietaani

1,1,2-trikloorietaani (C2H3Cl3), josta käytetään myös nimiä vinyylitrikloridi ja beta-trikloorietaani on orgaaninen liuotin, joka normaaliolosuhteissa on olomuodoltaan väritön neste, jolla on tunnusomainen haju. 1,1,2-trikloorietaanin rakennekaava on CHCl2CH2Cl, moolimassa 133,4 g/mol, sulamispiste –36 °C, kiehumispiste 114 °C, tiheys 1,44 g/cm3 ja CAS-numero 79-00-5. 1,1,2-trikloorietaani ei liukene veteen. 1,1,2-trikloorietaania käytetään rasvaliukoisten yhdisteiden kuten vahojen, hartsien ja öljyjen liuottamiseen. == Muita kloorietaaneja == *1-kloorietaani eli etyylikloridi *1,1-dikloorietaani *1,2-dikloorietaani *1,1,1-trikloorietaani *1,1,1,2-tetrakloorietaani *1,1,2,2-tetrakloorietaani *pentakloorietaani *heksakloorietaani == Lähteet == * === Viitteet === == Aiheesta muualla == *PubChem: 1,1,2-Trichloroethane *Toxin and Toxin Target Database (T3DB): 1,1,2-Trichloroethane *Kyoto Encyclopedia of Genes and Genomes (KEGG): 1,1,2-Trichloroethane Luokka:Alkaanit Luokka:Organohalidit Luokka:Klooriyhdisteet Luokka:Liuottimet
Aapajärvi

Aapajärvi on kylä Torniossa. Se sijaitsee noin kymmenen kilometriä entisen Karungin kuntakeskuksesta itään. Tornion keskustaan Aapajärveltä on matkaa 38 kilometriä. Kylän asutus sijaitsee Aapajärven rannalla sen länsi- ja pohjoisrannoille levittäytyen. Vuoden 2006 lopussa Aapajärven osa-alueen väkiluku oli 128. ==Lähteet== Luokka:Karungin kylät Luokka:Tornionjoen alaosan alue
Jalkaväkirykmentti 34 (talvisota)

Jalkaväkirykmentti 34 eli JR 34 oli Sortavalan sotilaspiirin 9.–11. lokakuuta 1939 välisenä aikana Sortavalan–Jaakkiman alueella perustama rykmentti. Rykmetti perustettiin siis jo ennen Ylimääräiset harjoitusten nimellä 14. lokakuuta 1939 aloitettua liikekannallepanoa. Rykmentti kuului 12. divisioonaan, jota komensi eversti Lauri Tiainen.Sotatieteen laitos: "Talvisodan historia" osa 1 s. 104 ja 122 ==Keskittäminen== Rykmentti keskitettiin tulevalle toiminta-alueelleen Laatokan Karjalaan (Loimolaan) 12. lokakuuta 1939.Sotatieteen laitos: "Talvisodan historia" osa 1 s. 122 Se pyrittiin saamaan määrävahvuiseksi, mutta varsinkaan kaluston osalta siihen ei päästy puolustusvoimien kalustopulan johdosta. ==Yksiköt== *Rykmentin esikunta (E/JR 34), johon kuului komentajan lisäksi 12 henkilöä *Rykmentin esikuntakomppania (Esik.K./JR) 34(169 henkilöä) *Rykmentin kranaatinheitinkomppania (Krh.K./JR 34) (83 henkilöä) *Rykmentin kolonna eli sen huolto- ja kuljetusosasto (Ampumatarvikekolonna 59 henkilöä + Elintarvikekolonna x 2 a 48 henkilöä) *Jalkaväkipataljoonat I/JR 34, II/JR 34 ja III/JR 34; jotka siis numeroitiin roomalaisilla numeroilla (a 845 henkilöä) ==Komentaja(t)== *everstiluutnantti WilhelmTeittinen (Sota-Ville) Sotatieteen laitos: "Talvisodan historia" osa 3 s. 350 * I/JR 34. Majuri Yrjö Valkama, Ilmari Salovaara ja kapteeni Arnold Majewski, * II/JR 34. Ratsumestari Carl von Haartman ja * III/JR 34. Kapteeni Niilo Pietiläinen. ==Rauha 13. maaliskuuta 1940== Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.Sotatieteen laitos: "Talvisodan historia" osa 4 s. 30 Rykmentti vetäytyi rauhansopimuksen mukaisesti IV armeijakunnan mukana uudelle valtakunnanrajalle 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.Sotatieteen laitos: "Talvisodan historia" osa 4 s. 33 Joukkojen kotiuttamista ei aloitettu vielä tämänkään jälkeen, vaan asteittain siten, että ensin lomautettiin mm. maatalousväestöä lähestyvien kevättöiden vuoksi. Aluksi ei myöskään puhuttu kotiuttamisesta, vaan lomauttamisesta, jotta miesten nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.Sotatieteen laitos: "Talvisodan historia" osa 4 ss. 392–393 == Lähteet == * === Viitteet === Luokka:Talvisodan suomalaiset jalkaväkirykmentit
Leveämiekka

Leveämiekka on epätarkka suora käännös englanninkielen suoraa lyömämiekkaa tarkoittavasta termistä 'broadsword'. Sillä tarkoitetaan 1600-luvulla Italiassa kehitettyä schiavona-miekkatyyppiä. Se on raskas- ja leveäteräinen. Usein siinä on "basket hilt" -käsisuojus ja sitä pidetään yhdellä kädellä. Aina leveämiekassa tosin ei ollut ollenkaan käsisuojusta tai sitten siinä oli jokin perinteestä poikkeavan tyyppinen suojus. Luokka:Miekat en:Basket-hilted sword#Schiavona
Puvustaja

Puvustaja-työnimike viittaa teatterin puolella pukusuunnittelijaan. Elokuvassa vastaava pukusuunnittelija on työnimikkeeltään pukusuunnittelija. Elokuvassa puvustaja työskentelee pukusuunnittelijan assistenttina. Puvustaja ei ole ompelija, kuten yleisesti luullaan. Puvustaja työskentelee teatterissa läheisesti ohjaajan, dramaturgin, lavastajan, valosuunnittelijan, näyttelijöiden ja maskeeraajan kanssa, mutta tekee itsenäistä taiteellisesti päävastuullista työtä, kuten virallinen määritelmä kuuluu. Elokuvassa puvustaja toimii pukusuunnittelijan oikeana kätenä, ja vastuualue on pienempi. Elokuvassa puvustaja voi hoitaa pukuvaihdot ja kuvausjatkumon, sekä auttaa pukusuunnittelijaa puvuston hankkimisessa. == Koulutus == Puvustajaksi koulutetaan eri tasoisissa oppilaitoksissa ja ammattikorkeakouluissa. Aalto- yliopiston taiteiden ja suunnittelun korkeakoulussa on oma koulutusohjelma, josta valmistuu kandidaatteja ja maistereita, siis esittävän taiteen pukusuunnittelijoita. == Aiheesta muualla == Pukusuunnittelun koulutus Aalto- yliopistossa Luokka:Elokuva-alan ammatit Luokka:Vaatesuunnittelijat
VAIO

VAIO on Sonyn henkilökohtaisten tietokoneiden sarja. VAIO on lyhenne sanoista "Visual Audio Intelligent Organizer". Brändi luotiin, jotta videon ja äänen käsittelyyn tarkoitetut tietokoneet saataisiin erotettua muista tietokonetuotteista. Sony solmi 6. helmikuuta 2014 sopimuksen VAIO PC -liiketoiminnan myymisestä sijoitusyhtiö Japan Industrial Partnersille (JIP)."SONY AND JAPAN INDUSTRIAL PARTNERS SIGN MEMORANDUM OF UNDERSTANDING FOR SALE OF PC BUSINESS ". The Wall Street Transcript. The Wall Street Transcript. 6.2.2014. Viitattu 8.3.2014. (englanniksi) ==Logo== VAIO-logon kirjaimet V ja A symboloivat aaltoa trigonometrisissä funktioissa. Kirjaimet I ja O symboloivat numeroita 1 ja 0. Logo symboloi VAIO-tuotesarjan tietokoneiden soveltuvuuksia analogisen ja digitaalisen äänen ja videon käsittelyyn. ==Mallit== *A/AR Sarja: 17" Core Duo, suuri kannettava, noin 4 kg. Saatavilla tuki sekä Blu-ray/TV-valmiudet uuteen AR-varianttiin. **VGN-A17GP **VGN-A19GP **VGN-A29GP **VGN-A39GP **VGN-A49GP **VGN-A59GP **VGN-A60GP (nykyinen) **VGN- AR18GP (nykyinen) *FE Sarja: 15,4" Core Duo, noin 2,8 kg. **VGN-FE15GP **VGN- FE18GP **VGN-FE25GP (nykyinen) **VGN-FE28GP (nykyinen) *FJ Sarja: 14,1" Core Solo, noin 2,4 kg. **VGN-FJ58GP **VGN-FJ67GP **VGN-FJ68GP **VGN-FJ77GP (nykyinen) **VGN-FJ78GP (nykyinen) *FS Sarja: **VGN-FS15GP **VGN-FS18GP **VGN- FS25GP **VGN-FS28GP **VGN-FS35GP **VGN-FS38GP *SZ Sarja: 13,3" Core Duo, noin 1,7 kg (hiilikuitumalli) ja 1,85 kg (magnesium-malli) **VGN-SZ15GP/B **VGN- SZ18GP/C **VGN-SZ23GP/B (nykyinen) **VGN-SZ25GP/B (nykyinen) **VGN-SZ28GP/C (nykyinen) *TX Sarja: 11" Pienoiskannettava, paino alle 1,3 kg ja erittäin pitkä akkukesto (yli 7 tuntia). Katso VAIO VGN-TX2. **VGN-TX17GP/B tai /W **VGN-TX16GP/W **VGN-TX26GP/W **VGN-TX27GP/B tai /T **VGN-TX36GP/W (nykyinen) **VGN-TX37GP/B, /T tai /W (nykyinen) *UX Sarja: 4,5" Core Solo, noin 0,89 kg. **VGN-UX17GP (nykyinen) == Lähteet == Luokka:Tietotekniikan tuotemerkit Luokka:Sony
Belebei

Belebei (, ) on kaupunki Baškortostanissa Venäjällä, 180 kilometriä pääkaupungista Ufasta lounaaseen. Paikallishallinnollisesti kaupunki toimii Belebein piirin keskuksena. Vuoden 2010 väestönlaskennassa kaupungin asukasluku oli 60 188 ja koko piirin 101 896. Nykyisin kaupunki on lähinnä öljy- ja kaasuteollisuuskeskus. == Historia == Belebei on perustettu 1715 ja kaupunki siitä tuli 1781. Kuva:Белебей, Михаило-Архангельская церковь.jpg|Arkkienkeli Mikaelin kirkko. Kuva:Белебей, Свято-Никольский собор.jpg|Pyhän Nikolain kirkko. |Lääketieteellinen oppilaitos. ==Lähteet== ==Aiheesta muualla==
Ivar Lantto

Ivar Fredrik (Ivar Fr.) Lantto (15. elokuuta 1862 Tornio – 19. marraskuuta 1938 Oulu) oli suomalainen Maalaisliiton kansanedustaja, kansakoulunopettaja ja talonomistaja. Kansanedustajaksi hänet valittiin Oulun eteläisestä vaalipiiristä 1908–1909 ja 1917–1919. Eduskunnassa hän toimi useissa valiokunnissa. Ensimmäisellä istuntokaudellaan Lantto teki ensimmäisenä aloitteen kouluruokailusta. Koulujen kehittäminen oli usein esillä hänen kunnallisissa ja valtiollisissa luottamustoimissaan. Lantto syntyi Torniossa työmies Johan Henrik Lanton ja Stiina Kaisa Herjajärven perheeseen. Työuransa hän aloitti kelloseppänä Oulussa. Sittemmin hän toimi kansakoulun opettajana ensin Tyrnävällä 1884–1890 sitten Pulkkilassa 1890–1892. Maanviljelijänä Lantto oli Pulkkilassa vuosina 1892–1914, jonka jälkeen hän siirtyi talonomistajaksi Ouluun. Koulutus: kansakoulu ja kansakoulunopettaja Jyväskylän seminaarista 1887. == Aiheesta muualla == * * Pulkkilan koululaitoksen historiikki – Kansakouluasetus ja Pulkkilan kansakoululaitoksen alku Luokka:Kansanedustajat Luokka:Suomen Keskustan poliitikot Luokka:Oulun kaupunginvaltuutetut Luokka:Oulun läänin eteläinen vaalipiiri Luokka:Suomalaiset opettajat Luokka:Vuonna 1862 syntyneet Luokka:Vuonna 1938 kuolleet
OOO

OOO voi tarkoittaa: * OpenOffice.org, vapaan lähdekoodin maksuton tekstinkäsittely- ja toimisto-ohjelmakokonaisuus * Rajavastuuyhtiö venäläisessä yhtiölainsäädännössä (, obštšestvo s ogranitšennoi otvestvennostju)
Friedrich August Kekulé von Stradonitz

Friedrich August Kekulé von Stradonitz (7. syyskuuta 1829 Darmstadt – 13. heinäkuuta 1896 Bonn) oli saksalainen kemisti, joka tunnetaan erityisesti bentseenin rengasrakenteen löytämisestä sekä kemialliseen rakenteeseen liittyvistä teorioista. == Elämä == Kekulé opiskeli Giessenin yliopistossa arkkitehtuuria, kunnes vaihtoi alaa yliopiston kemian opettajana toimineen Justus von Liebigin luentojen innoittamana. Myöhemmin Kekulé opiskeli Pariisissa Jean Baptiste André Dumas'n johdolla ja työskenteli Lontoossa St. Bartholomew'sin sairaalassa. Lontoosta Kekulé tuli opettajaksi Heidelbergin yliopistoon ja edelleen Gentin yliopistoon. Vuodesta 1855 hän toimi kuolemaansa asti Bonnin yliopiston orgaanisen kemian professorina. == Tutkimukset == Kekulé tutki erityisesti molekyylien rakennetta. Hän teki paljon löytöjä siihen liittyen, esimerkiksi sen, että hiili sitoutuu yksinkertaisella sidoksella neljään muuhun atomiin, ja se, miten hiiliatomit ketjuuntuvat. Kekulé myös ensimmäisenä ymmärsi substituutioreaktion periaatteen. Kekulén tunnetuin löytö on bentseenin rengasrakenne. Hän oli yrittänyt ratkaista ongelmaa jo pitkään. Eräänä päivänä hän nukahti kesken oppikirjan kirjoittamisen ja näki unta, jossa hiiliketju muuttui käärmeeksi, joka puri omaa häntäänsä. Tästä unesta Kekulé sai idean bentseenin rakenteeseen. == Opettajana == Kekulé oli innostava opettaja. Viidestä ensimmäisestä Nobelin kemianpalkinnosta kolme myönnettiin hänen oppilailleen: Jacobus Henricus van ’t Hoffille, Emil Fischerille ja Adolf von Baeyerille. == Lähteet == * ===Viitteet=== == Aiheesta muualla == Luokka:Saksalaiset kemistit Luokka:Copley-mitalin saajat Luokka:Vuonna 1829 syntyneet Luokka:Vuonna 1896 kuolleet
Vaskooli

Vaskooli on kullanhuuhdonnassa käytetty, laakeaa vatia muistuttava työväline. Sen valmistusmateriaalina käytetään yleensä metallia, muovia tai lasikuitua. Ennen muinoin vaskooleja tehtiin myös puusta. Vaskoolilla huuhdotaan eli vaskataan kultaa; kulta erottuu muusta maa-aineksesta veden avulla kevyempien ainesten huuhtoutuessa pois vaskoolista. == Kirjallisuutta == * * Luokka:Kullankaivuu Luokka:Työkalut
Erik Wahlström

thumb|Erik Wahlström Helsingin kirjamessuilla 2010. Erik Wahlström (s. 1945 Helsinki) on suomenruotsalainen toimittaja ja kirjailija. Hän on työskennellyt Hufvudstadsbladetissa ympäristö- ja tiedetoimittajana ja toiminut myös lehden päätoimittajana. Wahlström on kirjoittanut sekä tieto- että kaunokirjallisuutta. Aluksi hän kirjoitti ympäristötoimittajan työn ohella ympäristöaiheisia tietokirjoja. 2000-luvulla hän on julkaissut kaunokirjallisuutta. Uno Cygnaeuksesta kertova romaani Tanssiva pappi (2004) oli Finlandia-palkintoehdokkaana ja on sittemmin dramatisoitu myös teatteriin. Wahlströmin romaani Kärpäsenkesyttäjä (2010) kertoo J. L. Runebergista. Hänen viimeisin romaaninsa on Kaunein on se jota rakastaa (suom. Jaana Nikula, Schildts & Söderströms, 2013; Det vackraste på den svarta jorden, Schildts & Söderströms, 2013). Hänen isänsä Per-Erik Wahlström toimi upseerina Pelastusarmeijan kansainvälisissä tehtävissä, muun muassa Argentiinassa ja hänen setänsä Jarl Wahlström toimi kansainvälisen Pelastusarmeijan johtajana vuosina 1981–1986. ==Kirjoja== * Ympäristöriskit: Kokonaiskuvaa etsimässä (Schildts, 1994). ISBN 951-50-0667-8 (nid.) * Tanssiva pappi (suom. Timo Hämäläinen & Veijo Kiuru, Schildts, 2004; Den dansande prästen, Schildts, 2004). ISBN 951-50-1446-8 (sid.) * Jumala (suom. Eeva Vallisaari, Schildts, 2006, 2.p. 2006; Gud, Schildts, 2006). ISBN 951-50-1614-2 (sid.) * Kärpäsenkesyttäjä (suom. Jaana Nikula, Schildts, 2010; Flugtämjaren, Schildts, 2010). ISBN 978-951-50-1989-9 (sid.); Atschi!-pokkari 2011. ISBN 978-951-50-2132-8 (nid.) *Kaunein on se jota rakastaa (suom. Jaana Nikula, Schildts & Söderströms, 2013; Det vackraste på den svarta jorden, Schildts & Söderströms, 2013). ISBN 978-951-52-3241-0 (nid.) == Tunnustukset == * Lumilapio-palkinto 2001, suomalaista luokkayhteiskuntaa käsitelleestä juttusarjasta ”Är Finland ett klassamhälle?”, Hufvudstadsbladet. == Aiheesta muualla == * * Tuomo Tamminen: Jumala loi ihmisen, ihminen ajoi Jumalan eläkkeelle. Aviisi 2/2007. Luokka:Suomalaiset toimittajat Luokka:Suomenruotsalaiset kirjailijat Luokka:Vuonna 1945 syntyneet Luokka:Elävät henkilöt
Häkää!

Häkää! on suomalaisen Popeda-yhtyeen seitsemästoista studioalbumi, joka julkaistiin marraskuussa 2005. Albumin kannessa esiintyvän auton merkki on Pobeda. == Kappaleet == # # # # # # # # # # # # # # == Kokoonpano == * Pate Mustajärvi – laulu * Costello Hautamäki – kitarat & laulu (kappale 11) * Jyrki K. Melartin – basso & äijäkööri * Jani Kemppinen – Hammond, Rhodes, "Hakametsä-urku", syntetisoija & äijäkööri * Arto Rautajoki – rummut, perkussiot & äijäkööri === Tuotanto === * Jani Viitanen – äänittäjä, miksaaja * Jani Kemppinen – kannet, kansikuva * Harri Hinkka – valokuvat == Arvostelut == * Helsingin Sanomat: Nyt.fi * POP-lehti: Pop-lehti * Soundi: Soundi == Lähteet == Luokka:Popedan albumit Luokka:Vuoden 2005 albumit
David Wenham

David Wenham (s. 21. syyskuuta 1965 Marrickville, Sydney) on australialainen näyttelijä, joka on tehnyt uraa elokuvissa, televisiossa ja teatterissa. Wenham näytteli Syvissä vesissä -televisiosarjassa vuosina 1998–1999, mikä teki hänestä seksisymbolin. Hänen tähdittämänsä elokuvat ovat olleet useimmiten menestyksekkäämpiä Australiassa kuin ulkomailla. Australialaisia elokuvia, joissa Wenham on näytellyt, ovat muun muassa The Boys, Molokai – isä Damienin tarina, Pankki ja Three Dollars. Faramirin rooli Taru sormusten herrasta -trilogian kahdessa viimeisessä osassa teki Wenhamin kansainvälisesti tunnetuksi. Hänet on nähty myös esimerkiksi elokuvissa Van Helsing, 300, Moulin Rouge! ja Australia. Wenham on myös tunnettu roolistaan ääninäyttelijänä erinäisissä videopeleissä, kuten League of Legendsissä Lee Sin -nimisenä hahmona. Hänellä on kaksi tytärtä pitkäaikaisen naisystävänsä Kate Agnewin kanssa. == Filmografia == * Seeing Red (1992) * Greenkeeping (1992) * Gino (1994) * Tran the Man (1994) * No Escape – Pako Absolomista (1994) * Roses Are Red (1995) * Cosi (1996) * Idiot Box (1996) * The Boys (1998) * Dark City (1998) * A Little Bit of Soul (1998) * Molokai: The Story of Father Damien (1999) * Better Than Sex (2000) * Russian Doll (2001) * Moulin Rouge! (2001) * The Bank (2001) * Dust (2001) * The Crocodile Hunter: Collision Course (2002) * Pure – Koukussa (2002) * Taru sormusten herrasta: Kaksi tornia 2002 * Gettin' Square (2003) * Basilisk Stare (2003) * Taru sormusten herrasta: Kuninkaan paluu (2003) * Van Helsing: The London Assignment (2004) (ääni) * Van Helsing (2004) * Three Dollars (2005) * The Proposition (2005) * 300 (2007) * Married Life (2008) * Australia (2008) * Public Enemies (2009) * Top of the Lake (2013) (minitelevisiosarja) * 300: Imperiumin nousu (2014) * Paper Planes (2015) * Iron Fist (2017) (televisiosarja) * Petteri Kaniini (2018) (ääni) ==Aiheesta muualla== * Luokka:Australialaiset näyttelijät Luokka:Vuonna 1965 syntyneet Luokka:Elävät henkilöt
Mika Launis

Mika Launis (s. 1949) on suomalainen kuvittaja ja graafinen suunnittelija. ==Henkilöhistoria== Launis on opiskellut Taideteollisessa korkeakoulussa graafista suunnittelua ja valmistui vuonna 1981. Päättötyökseen hän teki kuvitukset saamenkieliseen lastenkirjaan. Hänelle myönnettiin taiteilijaeläke vuonna 2018. ==Taiteellinen tuotanto== Launis on kuvittanut paljon lastenkirjoja. Ensimmäiset kuvitustyöt hän teki Weilin & Göösille 1980-luvun puolivälissä. 1990-luvun alussa hänen tärkeimmäksi työnantajakseen tuli Suomalaisen Kirjallisuuden Seura, jonka tietokirjallisuuden kansiin hän toi eleettömyyden tilalle eloa ja tulkinnanvaraisuutta. Lisäksi hän on kuvittanut kirjojen kansia, joista tunnetuimpia ovat suomenkielisten Harry Potter -kirjojen kannet. Ville Hänninen luonnehtii Launiksen Potter-kansien tunnelmaa erityiseksi. Launis käyttää Pottereissa niin sanottua ilmaperspekstiiviä, jossa etualan värit ovat lämpimiä ja taustalla viileämpiä, ja näin syntyy monikerroksisuutta. Väriskaala on syvä mutta hillitty. Viimeisen Potterin, Harry Potter ja kuoleman varjelukset kantta Hänninen sanoo hengeltään ja symboliikaltaan suorastaan kirkkomaalaukselliseksi. Joitakin hänen tekemiään kuvia on julkaistu myös postimerkkeinä. Launis on saanut töistään useita palkintoja. Vuonna 1992 hän sai Suomen kuvakirjapalkinnon ja vuonna 1997 lasten- ja nuortenkirjojen kuvituksille jaettavan Rudolf Koivu -palkinnon. Launis on yksi Kuvittajat ry:n perustajista ja toimi sen ensimmäisenä puheenjohtajana vuosina 2002–2004 ja toiminnanjohtajana vuonna 2005. ==Sukutausta== Launiksen isä oli pastori Ilmo Launis ja yksi hänen veljistään oli laulaja Martti Launis. ===Omat teokset=== Launis on paitsi kuvittanut, myös julkaissut teoksia yksin ja yhdessä muiden kanssa. Hänen teoksiaan ovat muun muassa seuraavat: * Repu on pelimannikoira, 1991 * Repu on metsästyskoira, 1991 * Harakka, suomalaisia lastenloruja, 1993, (toim.) ;Kuvituksia muiden teksteihin * Töihin sirkukseen, 2001, Mats Lillrankin tekstiin * Mumur, 1989, Jaana Lapon tekstiin ==Lähteet== ==Aiheesta muualla== * Portfolio kuvittajat.fi-sivustolla * Tietoa Hormiverkko-nimisellä sivulla Luokka:Suomalaiset kuvittajat Luokka: Suomalaiset lasten- ja nuortenkirjailijat Luokka:Vuonna 1949 syntyneet Luokka:Elävät henkilöt
Ränni

Ränni on nesteen – yleensä veden – ohjaamiseen tarkoitettu kouru tai putki. Se voi tarkoittaa esimerkiksi seuraavia: * rakennuksen räystään sadevesikouru ja syöksytorvi (eli vesiränni) * kullanhuuhdonnassa käytetty ränni, jota valmistetaan käytetään kullan erottelussa muusta maa-aineksesta * tukinuittoon tarkoitettu kouru
Łukasz Fabiański

Łukasz Marek Fabiański (s. 18. huhtikuuta 1985 Kostrzyn) on puolalainen jalkapallomaalivahti. Hänen nykyinen seuransa on West Ham United, jonne hän siirtyi Swanseasta kahdeksalla miljoonalla eurolla 2018. Hän on ollut kummassakin seurassa selkeä ykkösmaalivahti. Swanseaan hän siirtyi Arsenalista vapaana pelaajana 2014. Arsenalissa hän pelasi seitsemän kauden aikana kansallisten cupotteluiden lisäksi 32 ottelua Englannin Valioliigassa ja 14 peliä Mestarien liigassa. Hän voitti FA Cupin 2014. Swanseassa hän pelasi neljän kauden aikana 149 valioliigaottelua eli oli poissa vain kolmesta ottelusta, joista yhdestä ulosajon seurauksena tulleen pelikiellon vuoksi. West Hamissa hän pelasi kaikki 38 ottelua kaudella 2018–2019 ja 25 ottelua kaudella 2019–2020 oltuaan lähes kolme kuukautta sivussa loukkaantumisen vuoksi. Seuraavilla kausilla hän pelasi 35, 37 ja 36 valioliigaottelua. Kaudella 2023–2024 hän menetti ykkösmaalivahdin asemansa ja pelasi kymmenen valioliigaottelua. Eurooppa-liigassa hän pelasi yhdeksän ottelua. Kotimaassaan pelatessaan hän voitti Puolan-mestaruuden Legia Varsovassa 2006. Fabiański on pelannut Puolan maajoukkueessa 57 ottelua. Viimeksi hän on ollut mukana maajoukkueessa lokakuussa 2021. Hän kuului Puolan joukkueeseen Saksassa pidetyissä jalkapallon maailmanmestaruuskilpailuissa 2006 ja EM-kilpailuissa 2008 muttei päässyt pelaamaan kummassakaan turnauksessa. EM-kilpailuissa 2016 hän pelasi Puolan neljä viimeistä ottelua ja MM-kilpailuissa 2018 viimeisen alkulohko-ottelun. Hän istui kaikki ottelut vaihtopenkillä vuodelle 2021 siirretyissä EM-kilpailuissa. == Seurat == * Polonia Słubice (1999−2000) * MSP Szamotuły (2000−2001) * Lubuszanin Drezdenko (2001−2002) * Sparta Brodnica (2002−2003) * Mieszko Gniezno (2003−2004) * Lech Poznań (2004−2005) * Legia Varsova (2005−2007) * Arsenal (2007−2014) * Swansea City AFC (2014−2018) * West Ham United (2018−) == Lähteet == Luokka:Puolalaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Hiippakuntavaltuusto

Hiippakuntavaltuusto on tuomiokapitulin ohella toinen Suomen evankelis- luterilaisen kirkon hiippakuntien toimielimistä. Hiippakuntavaltuustot perustettiin vuoden 2004 hiippakuntahallintouudistuksessa. Ennen vuoden 2004 hiippakuntahallintouudistusta vastaavan kaltaisia tehtäviä hoiti hiippakuntakokous. Hiippakuntavaltuuston jäseniä ovat vaaleilla valitut 14 maallikkojäsentä sekä 7 pappisjäsentä. Puheenjohtajana on maallikko. Hiippakuntavaltuustovaalissa ovat äänioikeutettuja pappisjäsenten vaalissa hiippakunnan papit ja maallikkojäsenten vaalissa seurakuntien kirkkovaltuustojen tai seurakuntaneuvostojen sekä yhteisten kirkkovaltuustojen jäsenet. Seurakunnan luottamushenkilöiden äänimäärä suhteutetaan keskenään seurakuntien koon mukaan. == Tehtävät == Hiippakuntavaltuuston tehtävänä on ”tukea ja edistää kirkon tehtävän toteutumista hiippakunnassa” ja sen seurakunnissa. Lisäksi hiippakuntavaltuusto päättää sille erikseen säädetyt tehtävät. Tällaisia tehtäviä ovat: * hiippakunnan toiminta- ja taloussuunnitelman sekä talousarvion hyväksyminen; * hiippakunnan edellisen tilikauden toimintakertomuksen ja tilinpäätöksen hyväksyminen; * perustaa ja lakkauttaa tuomiokapitulin virat; * käsitellä sille tehdyt (hiippakunnan työtä tai kirkon järjestysmuotoa koskevat) aloitteet; * tuomiokapitulin maallikkojäsenen ja kahden varajäsenen valitseminen. Hiippakuntavaltuusto voi asettaa hiippakunnallista työtä varten johtokuntia. ==Lähteet== Luokka:Suomen evankelis-luterilaiset hiippakunnat
Kurkkupaise

Kurkkupaise eli nielupaise (abscessus peritonsillaris) on paise kurkussa. Se syntyy yleensä nielutulehduksen komplikaationa, mutta voi myös syntyä ilman edeltävää tulehdusta. Kurkkupaise on vakava infektio, joka vaatii aina aktiivista hoitoa. Hoitamattomana tulehdus saattaa levitä kaulalle, keuhkoihin, aivoihin tai sydänlihakseen ja kehittyä hengenvaaralliseksi.Kurkkupaise Duodecimlehti.fi == Oireet == Kurkkupaise aiheuttaa voimakasta, useimmiten toispuoleista kurkkukipua. Kipu vaikeuttaa nielemistä mutta ei hengittämistä. Puheongelmia ilmenee nielun turvotessa, jolloin puhe kuulostaa puuromaiselta, kuin "kuuma peruna suussa" ja suun avaaminen voi olla vaikeaa. Korvasärkyä voi esiintyä samanpuoleisessa korvassa. Potilaalla voi myös olla kuumetta ja pahoinvointia. Kaulan imusolmukkeet voivat olla aristavia. Kurkkukipu ja turvotus ovat yleensä toispuolista, ellei molempiin nielurisoihin kehity paisetta yhtä aikaa. == Hoito == Kurkkupaise ei parane ilman hoitoa. Hoitona on tavallisesti leikkaus, jossa paise puhkaistaan ja puhdistetaan. Nielupaiseen jälkitautina voi tulla sydänlihastulehdus, jonka vuoksi on tärkeää syödä myös antibioottikuuri. Paise tyhjennetään joko imemällä märkää neulalla pois tai avaamalla paise veitsellä ja pihdeillä. Syvällä nielussa tai lapsella oleva paise avataan nukutuksessa. Myös nielurisat voidaan poistaa, mikä lähes aina estää paiseen uusimisen. Noin 15 % sairastuu kurkkupaiseeseen uudelleenKurkkupaise Terveyskirjasto. ==Lähteet== Luokka:Hengityselinten sairaudet Luokka:Seulonnan keskeiset artikkelit
Mustakaularastas

Mustakaularastas (Turdus atrogularis) on Siperian havumetsävyöhykkeen eli taigan pesimälintu. == Koko ja ulkonäkö == Hieman punakylkirastasta kookkaampi rastas, jonka pituus on 23–26 cm, siipien kärkiväli 37–40 cm ja paino 65–100 g. Juhlapukuisella koiraalla on musta rinta. Muistuttaa suuresti punakaularastasta, jonka koirailla kurkun ja kaulan seutu olisi nimensä mukaan punainen. Naaraiden ja nuorten lintujen määrittäminen on hankalampaa. == Esiintyminen == Mustakaularastas pesii Siperiassa, lännessä Uralille saakka. Kaukasuksella elää pieni erillispopulaatio. Se on muuttolintu, joka talvehtii Varsinkin loppusyksyllä ja alkutalvesta lajin voi tavata Suomessakin, yleensä räkättirastasparvien mukana pihlajanmarjoja popsimassa. Laji on tavattu Suomessa noin 30 kertaa vuoden 2007 loppuun mennessä.Rariteettikomitea == Elinympäristö == Elää kaikenlaisten metsien reunoissa ja metsäaukeilla, jokilaaksoissa ja vuoristossa kahden kilometrin korkeudelle saakka. == Lisääntyminen == Pesä on kannon päällä tai matalalla puussa tai pensaassa lähellä maanpintaa. Munia on tavallisesti viisi tai kuusi. Haudonta kestää noin 12 päivää. Pesintä tunnetaan puutteellisesti. == Ravinto == Mustakaularastas on kaikkiruokainen ja sille kelpaavat madot, hyönteiset ja muut maassa elävät pienet selkärangattomat sekä marjat. == Lähteet == * Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. ISBN 0-19-857508-4 === Viitteet === == Aiheesta muualla == * Hongell, Harri 1977: Mustakaularastas Turdus ruficollis atrogularis* Kokkolassa. - Lintumies 3.1977 s. 97. LYL. Luokka:Rastaat
Ust-Ilimsk

Ust-Ilimsk ()on runsaan 85 tuhannen asukkaan kaupunki Angarajoen rannalla Irkutskin alueella Venäjän Itä-Siperiassa. Siellä on merkittävä vesivoimalaitos ja selluloosatehdas. ==Historia== Kaupunki perustettiin 1966 voimalaitoksen rakentamisen yhteydessä. Vuonna 1973 aloitettiin selluloosatehtaan rakentaminen, ja tehdas käynnistyi 1980. Vuonna 1985 kaupungissa käynnistyi raitiotieliikenne. Kaupungin lentokenttä suljettiin vuonna 2001. Väkiluku 1959 1970 1979 1989 2002 2005 2010 Ust-Ilimsk 500 21 300 68 600 110 335 100 592 99 800 86 610 Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002, joten kaikki luvut eivät ole virallisen väestönlaskennan tuloksia. ==Katso myös== *Irkutskenergo *Ust-Ilimskin selluloosatehdas ==Lähteet== ==Aiheesta muualla== * Ust-Ilimskin kaupungin verkkosivut * Perustieto (laaja) kaupungista * Ust-Ilimskin yhtenäisportaali * Ust-Ilimskin leipätehdas * Ust-Ilimskin konepaja * Ust-Ilimskin selluloosatehdas * Ust-Ilimskin puunjalostustehdas (mekaaninen metsäteollisuus) *
Battistero di San Giovanni

Battistero di San Giovanni () Firenzessä on ilmeisesti Firenzen vanhin kirkko, jonka paikalla kerrotaan olleen Marsin temppeli. 1900-luvun kaivaukset paljastivat paikalla olleen roomalaisen kaupunkitalon ensimmäiseltä vuosisadalta. Sen jäänteistä on ilmeisesti rakennettu kristittyjen kastekappeli 300- ja 400-lukujen vaihteessa. Se oli kaupungin ensimmäinen tuomiokirkko ennen Santa Reparatan valmistumista. Uusi kastekappeli rakennettiin samalle paikalle romaaniseen tyyliin noin vuonna 1059, kun Firenze oli vaurastunut merkittäväksi talousmahdiksi. Tuohon aikaan kasteita suoritettiin vain kaksi kertaa vuodessa, ja kasvavassa kaupungissa tarvittiin suuri kastekappeli. Rakennus on muodoltaan kahdeksankulmainen. Kupolin sisäpuolelle 1200-luvulla tehdyt bysanttilaistyyliset mosaiikit kertovat maailman luomisesta, Johannes Kastajan elämästä ja viimeisestä tuomiosta. Kastekappeli on tunnettu sinne rakennettujen kolmen pronssisen oviparin takia. Andrea Pisano teki 1300-luvulla kirkon eteläiset ovet ja pohjois- ja itäpuolen ovet teki 1400-luvulla Lorenzo Ghiberti. Michelangelo ylisti näitä ovia Paratiisin porteiksi. == Lähteet == Luokka:Firenzen kirkot Luokka:Italian katedraalit Luokka:Kivikirkot
Märkisches Museumin metroasema

Märkisches Museum on asema Berliinin metrolinjalla U2 Mitten kaupunginosassa. Asema avattiin alkujaan 1. heinäkuuta 1913 nimellä Inselbrücke. Vuodesta 1935 asemasta on käytetty lähellä sijaitsevan museon mukaista nimeä. Asemalla on yksi 121,3 metriä pitkä, 7,6 metriä leveä, laituri. Asemahalli on aseman viereisen joen alituksen vuoksi tavallista korkeampi, parhaimmillaan 5,2 metriä korkea, ja sijaitsee 6 metriä kadun alapuolella. Asemalla on hissi. == Lähteet == Luokka:Berliinin metroasemat
Luigi Lucheni

Luigi Lucheni (22. huhtikuuta 1873 – 19. lokakuuta 1910Lucheni, Luigi (1873-1910), Bibliotheque nationale de France 16.2.2019, viitattu 10.9.2023 ) oli italialainen anarkisti, joka surmasi Itävallan keisarinnan ja Unkarin kuningattaren Elisabetin 10. syyskuuta 1898 Genevenjärven rannalla Sveitsin puolella. Elisabet matkusti ilman henkivartijoita, joten hän oli helppo kohde. Lucheni syntyi Pariisissa köyhissä oloissa italialaiseen perheeseen. Palattuaan Italiaan hän teki monia töitä ennen liittymistään Italian armeijaan, jonka palveluksessa oli kolme ja puoli vuotta. Myöhemmin hän muutti Sveitsiin, jossa tutustui anarkistiseen ideologiaan. Lucheni halusi tappaa jonkun kuninkaallisen ja valitsi sattumalta kohteeksi Itävallan keisarinnan Elisabetin, joka vieraili Genevessä. Oikeudenkäynnissä 12. marraskuuta 1898 Lucheni kertoi suunnitelleensa tappavansa ensin Orléansin herttuan. Hän päätyi kuitenkin Elisabetiin, koska Orléansin herttua ei saapunutkaan Geneveen aikomustensa mukaan, ja Lucheni sai lehdestä tietää keisarinnan olevan kaupungissa. Lucheni arveli keisarinnan surmalla saavansa kuuluisuutta.Hamann, Brigitte: Eine Kaiserin wider Willen. Amalthea Verlag, 1982. Lucheni tuomittiin elinkautiseen vankeuteen. Hän hirttäytyi vankilassa 19. lokakuuta 1910. ==Lähteet== ==Aiheesta muualla== * The Anarchist Encyclopedia: Luigi Lucheni Luokka:Italialaiset anarkistit Luokka:Italialaiset murhaajat Luokka:Italialaiset elinkautisvangit Luokka:Itsemurhan tehneet Luokka:Vuonna 1873 syntyneet Luokka:Vuonna 1910 kuolleet
Victoria Holt

Victoria Holt, oik. Eleanor Alice Burford Hibbert (1. syyskuuta 1906, Lontoo – 18. tammikuuta 1993 merellä Kreikan ja Port Saidin (Egypti) välillä) oli brittiläinen kirjailija. Hän aloitti kirjailijanuransa vuonna 1941 ja ehti julkaista eri kirjailijanimillä yli kaksisataa teosta. Kirjoja on myyty yhteensä yli sata miljoonaa kappaletta. Suomessa hän on tunnettu ja rakastettu ennen kaikkea Victoria Holtina; kaikki vuodesta 1960 lähtien ilmestyneet 32 Holtin romaania on suomennettu ja julkaistu useina painoksina. Hibbertin muita kirjailijanimiä ovat Philippa Carr, jonka tuotantoa on 18-osaiseksi ehtineet Daughters of England -sarja sekä Jean Plaidy, jonka kymmenien romaanien henkilöinä ovat Englannin kuningassukujen jäsenet ja muut historialliset henkilöt. Vuonna 1989 Eleanor Hibbertille myönnettiin Golden Treasure Award -palkinto ansioista romanttisen kirjallisuuden alalla. ==Teokset== ===Suomennetut teokset=== * Mellynin valtiatar * Varjoja nummella * Kalliolinnan morsian * Seitsemäs neitsyt * Aamu varjojen linnassa * Linnan kuningas * Kuningattaren tunnustus * Pimeän enkeli * Myöhään tulee kevät * Riikinkukon huuto * Seitsemännen kuun juhla * Kuninkaiden kirous * Tuhannen lyhdyn talo * Kaukaisen saaren valtias * Riikinkukkolinna * Paholaisratsastaja * Kuningattaren varjossa * Kohtalokas helminauha * Paholaisen suudelma * Kolme morsianta * Paholaisrakastaja * Täysikuun metsästäjä * Kohtalon naamiohuvit * Unelma paratiisisaaresta * Kohtalokas kutsumus * Silkinsuloinen kosto * Riikinkukkoviuhka * Rosetta, unelmien vanki * Salaisuuksien verkossa * Petoksen naamio * Seitsemän linnun taika * Opaalien kirous == Lähteet == Luokka:Brittiläiset kirjailijat Luokka:Goottilaisten romaanien kirjoittajat Luokka:Historiallisten romaanien kirjoittajat Luokka:Vuonna 1906 syntyneet Luokka:Vuonna 1993 kuolleet
Jane Sibbett

Jane Sibbett (s. 28. marraskuuta 1962, Berkeley, Kalifornia) on yhdysvaltalainen näyttelijä. Hänet tunnetaan muun muassa rooleistaan Heddynä Herman's Headissa sekä Rossin ex-vaimo Carolina Frendeissä. Hän näytteli myös pääosaa yhdessä Mary-Kate ja Ashley Olsenin kanssa elokuvassa It Takes Two (1995). Sibbett esiintyi Joyn äänenä elokuvassa Lotta ystäväni. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt
1,1,2,2-tetrakloorietaani

1,1,2,2-tetrakloorietaani (C2H2Cl4), josta käytetään myös nimiä asetyleenitetrakloridi, sym-tetrakloorietaani ja 1,1-dikloori-2-2,dikloorietaani on orgaaninen liuotin, joka normaaliolosuhteissa on olomuodoltaan väritön neste, jolla on tunnusomainen haju. 1,1,2,2-tetrakloorietaanin rakennekaava on CHCl2CHCl2, moolimassa 167,9 g/mol, sulamispiste –44 °C, kiehumispiste 146 °C,tiheys 1,59 g/cm3, liukoisuus veteen 20 °C:ssa 0,29 g/100 ml ja CAS-numero 79-34-5. Perhosten keräilijät käyttävät 1,1,2,2-tetrakloorietaania perhospyydysmyrkkynä. 1,1,2,2-tetrakloorietaani on määritelty työministeriön päätöksellä syöpävaaralliseksi aineeksi. == Muita kloorietaaneja == *1-kloorietaani eli etyylikloridi *1,1-dikloorietaani *1,2-dikloorietaani *1,1,1-trikloorietaani *1,1,2-trikloorietaani *1,1,1,2-tetrakloorietaani *pentakloorietaani *heksakloorietaani == Lähteet == * *Toxin and Toxin Target Database (T3DB): 1,1,2,2-Tetrachloroethane === Viitteet === Luokka:Alkaanit Luokka:Organohalidit Luokka:Klooriyhdisteet Luokka:Liuottimet
Klosterstraßen metroasema

Klosterstraße on Berliinin metrolinjalla U2 Mitten kaupunginosassa. Asema sijaitsee samaa nimeä kantavan kadun alla. Se avattiin liikenteelle 1. heinäkuuta 1913. Aseman läheisyydessä on yksi Berliinin kahdesta raideyhteydestä Kleinprofil- ja Großprofil-verkkojen välillä. Aseman laiturisaareke on poikkeuksellisen leveä, sillä asemalle rakennettiin varaus itäiselle haaralle, joka olisi lähtenyt U2:lta Klosterstraßella. == Lähteet == == Aiheesta muualla == Luokka:Berliinin metroasemat
Jessica Hecht

Jessica Anne Hecht (s. 28. kesäkuuta 1965 Princeton, New Jersey) on yhdysvaltalainen näyttelijä. Hän on esiintynyt useissa televisiosarjoissa, kuten Teho-osastossa, Seinfeldissä ja Kovassa laissa sekä esimerkiksi elokuvissa Sideways ja Pelkoa ja inhoa nappulaliigassa. Hecht yksi tunnetuinmpia roolejaan oli Frendeissä, jossa hän esitti Ross Gellerin ex- vaimon Carolin vaimoa Susan Bunchia. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1965 syntyneet Luokka:Elävät henkilöt
Dorien Wilson

Dorien Wilson (s. Lompoc, Kalifornia) on yhdysvaltalainen näyttelijä, joka tunnetaan parhaiten rooleistaan professori Stanley Ogleveena The Parkersissa sekä keskusteluohjelman juontaja Eddie Charlesina Dream Onissa. Hän on esiintynyt myös House Party 4 elokuvassa vuonna 2000 sekä hänellä oli pieni rooli You Got Served elokuvassa vuonna 2004. ==Aiheesta muualla== * Luokka:Yhdysvaltalaiset näyttelijät
Jens Ludwig

Jens Ludwig (s. 30. elokuuta 1977 Fulda, Länsi-Saksa) on saksalaisen power metal -yhtyeen Edguyn kitaristi. Ludwig on vuonna 1992 tapaamansa Tobias Sammetin kanssa toinen yhtyeen perustajajäsenistä. Hän oli tuolloin 14-vuotias. Ensimmäiset levytykset joiden tekemiseen Ludwig osallistui olivat Edguyn demot Evil Minded ja Children Of Steel. Ludwig on soittanut myös metallioopperaprojekti Avantasiassa. ==Aiheesta muualla== * Edguyn viralliset kotisivut Luokka:Saksalaiset metallimusiikin kitaristit Luokka:Vuonna 1977 syntyneet Luokka:Elävät henkilöt
Kutomakone

Kutomakone on laite, jolla valmistetaan kudottuja kankaita ja tekstiilituotteita. Kutomakonetta käytetään kankaiden teollisessa valmistuksessa. Kutomakone on kehitetty vipukangaspuista. Käytännössä kangaspuiden eri toimintoja alettiin osa kerrallaan automatisoida alkaen sukkulasta. Tyypillinen kutomakonemalli 1800-luvulla oli varsikone. ==Historiaa== Ennen kutomakoneen keksimistä kutomateollisuutta oli tehty yleensä käsityönä. Teollisen vallankumouksen aikana tämä teollisuuden muoto siirtyi kodeista tehtaisiin. Ensin käytettiin koneissa hyväksi vesivoimaa, sitten höyryvoimaa.Eino S. Suolahti, s. 230 Maalaispappi, Edmund Cartwright keksi mekaaniset kangaspuut. Tämä keksintö syrjäytti käsityön koneteollisuuden tieltä. Cartwrightin keksintöä paransivat muun muassa skotlantilainen William Horrocks ja yhdysvaltalainen Francis Cabot Lowell. Koneet olivat yleisessä käytössä vuonna 1820. == Katso myös == * Richard Roberts * Joseph Marie Jacquard ==Lähteet== * Eino S. Suolahti (toim.): Nuorten maailmanhistoria, WSOY 1961 ===Viitteet=== Luokka:Koneet Luokka:Kudonta ja:織機#力織機
1,1,1,2-tetrakloorietaani

1,1,1,2-tetrakloorietaani (C2H2Cl4), on orgaaninen yhdiste, joka normaaliolosuhteissa on olomuodoltaan keltainen – punainen neste. 1,1,1,2-tetrakloorietaanin rakennekaava on Cl3CCH2Cl, moolimassa 167,8 g/mol, sulamispiste −70,2 °C, kiehumispiste 130,5 °C,tiheys 1,54 g/cm3, liukoisuus veteen 25 °C:ssa 0,11 g/100 ml ja CAS-numero 630-20-6. == Muita kloorietaaneja == *1-kloorietaani eli etyylikloridi *1,1-dikloorietaani *1,2-dikloorietaani *1,1,1-trikloorietaani *1,1,2-trikloorietaani *1,1,2,2-tetrakloorietaani *pentakloorietaani *heksakloorietaani == Lähteet == * === Viitteet === Luokka:Alkaanit Luokka:Organohalidit Luokka:Klooriyhdisteet
Bob Johnston

Donald William ”Bob” Johnston (14. toukokuuta 1932 Hillsboro, Texas – 14. elokuuta 2015 Nashville, Tennessee) oli yhdysvaltalainen musiikkituottaja. Hänet tunnetaan parhaiten yhteistyöstään Bob Dylanin, Johnny Cashin, Leonard Cohenin, Willie Nelsonin ja Simon & Garfunkelin kanssa. ==Valikoitu diskografia tuottajana== *Patti Page: ”Hush, Hush Sweet Charlotte” (1965) *Bob Dylan: Highway 61 Revisited (1965), Blonde on Blonde (1966), John Wesley Harding (1968), Nashville Skyline (1969), Self Portrait (1970), New Morning (1970) *Simon and Garfunkel: Sounds of Silence (1966), Parsley, Sage, Rosemary and Thyme (1966), Bookends (1968) *Johnny Cash: At Folsom Prison (1968); The Holy Land (1969); At San Quentin (1969); Hello, I’m Johnny Cash (1970); The Johnny Cash Show (1970); I Walk the Line (1970); Little Fauss and Big Halsy (1971) *Leonard Cohen: Songs from a Room (1969), Songs of Love and Hate (1971), Live Songs (1973) *Lindisfarne: Fog on the Tyne (1972), Dingly Dell (1972) *Loudon Wainwright III: Attempted Mustache (1973) *Carl Perkins: Go Cat Go (1996) ==Lähteet== ==Aiheesta muualla== *On The Tracks -lehden haastattelu Luokka:Yhdysvaltalaiset musiikkituottajat Luokka:Vuonna 1932 syntyneet Luokka:Vuonna 2015 kuolleet
Isang Yun

Isang Yun (, hanja ; 17. syyskuuta 1917 – 3. marraskuuta 1995) oli eteläkorealainen säveltäjä. Isang Yun syntyi Chungmussa, nykyisessä Tongyeongissa, Etelä-Koreassa. Hän aloitti musiikin kirjoittamisen 14-vuotiaana ja opiskeli Japanissa. Hän palasi kotimaahansa Japanin liityttyä toiseen maailmansotaan, mutta joutui vuonna 1943 japanilaisten vangitsemaksi. Vuonna 1953 hän aloitti opettamisen Soulin yliopistossa ja vuonna 1956 hän siirtyi Eurooppaan täydentämään musiikinopintojaan. Isang Yun vietti suurimman osan ammattiurastaan Saksassa. Hän kuoli keuhkokuumeeseen Berliinissä 1995. Isang Yunin tuotantoon kuuluu muun muassa oopperoita, sinfonioita, konserttoja ja kamarimusiikkia. Luokka:Eteläkorealaiset säveltäjät Luokka:Ihmisryöstön uhrit Luokka:Vuonna 1917 syntyneet Luokka:Vuonna 1995 kuolleet
Syrtis Major

Syrtis Major tai Syrtis Major Planum on tumma alue Marsin pohjoisten alankojen ja eteläisten ylänköjen välimaastossa. Syrtis Major sijaitsee 1 500 kilometriä Marsin päiväntasaajalta pohjoiseen, ja se on itä–länsi-suunnassa noin 1 000 kilometriä leveä. Alue on saanut nimensä Ison-Syrtin antiikin aikaisen nimen mukaan. Syrtis Major on ensimmäinen maan ulkopuolisen planeetan pinnanmuoto, josta on tehty kirjallinen merkintä. Christiaan Huygens teki vuonna 1659 piirroksen, jossa alue mainitaan. Koska alueella tapahtuu eri vuodenaikoina näkyviä muutoksia, uskottiin aluksi, että Syrtis Major on meri. Myöhemmin oletettiin, että muutokset johtuivat kasvillisuudesta, joka vaihteli vuodenaikojen mukaan. Mariner- ja Viking-luotainten havainnot kuitenkin saivat tutkijat vakuuttumaan siitä, että muutokset johtuvat tuulen puhaltamasta hiekasta ja pölystä. == Lähteet == Luokka:Mars
Sympaattinen hermosto

Ääreishermostossa sympaattista hermostoa edustaa sympaattinen hermorunko (), joka muodostuu sympaattisista ganglioista ja niitä yhteen liittävistä aksonikimpuista. Sympaattinen hermosto on tahdosta riippumattoman (autonomisen, vegetatiivisen) hermojärjestelmän toinen pääosa. Sympaattisia hermorunkoja on kaksi ja ne sijaitsevat molemmin puolin selkäydintä. Sympaattinen hermosto säätelee verenkiertoelinten, rauhasten, ruoansulatuskanavan ja virtsaelinten toimintoja. Sympaattisen hermoston toiminta vilkastuu stressitilanteissa ja fyysisessä rasituksessa. Se lisää elimistön suorituskykyä mm. avartamalla hengitysteitä, lisäämällä sydämen lyöntitiheyttä ja iskutilavuutta, lisäämällä sydämen ja luustolihasten verenkiertoa sekä rajoittamalla ihon ja ruuansulatuselimistön verenkiertoa. Maksan glykogeeni pilkkoutuu glukoosiksi verenkiertoon. Samoin rasvakudoksesta vapautuu rasvahappoja helposti hyödynnettävinä energialähteinä. Silmien mustuaiset laajenevat. Pitkäkestoisessa sympatikotonuksessa monet hormonitoiminnot muuttuvat, esimerkiksi kortisolin eritys lisääntyy. Sympaattisten hermojen preganglionaaristen neuronien synapsipäätteistä erittyy asetyylikoliinia, kun taas postganglionaaristen neuronien synapsipäätteistä erittyy useimmiten noradrenaliinia. Noradrenaliinin tavoin vaikuttavia aineita kutsutaan sympatomimeeteiksi ja sympaattisen hermoston toimintaa estäviä aineita sympatolyyteiksi. Tahdosta riippumattoman hermoston toinen osa on parasympaattinen hermosto. Sympaattinen ja parasympaattinen hermosto vaikuttavat toistensa suhteen usein vastakkaisesti. Sympaattiset hermosyyt johtavat selkäytimestä sympaattiseen hermorunkoon, jossa on hermosoluja, ja siitä edelleen pääte-elimeen. ==Lähteet== == Aiheesta muualla == Luokka:Hermosto Luokka:Seulonnan keskeiset artikkelit
Dave Baksh

David Nizaam Baksh (s. 26. kesäkuuta 1980, Toronto, Ontario, Kanada), tunnetaan paremmin nimellä Dave Brownsound, oli Sum 41 -yhtyeen pääkitaristi. Dave liittyi Sum 41 -yhtyeeseen kolmantena jäsenenä kesällä 1996. 11\. toukokuuta 2006 Baksh ilmoitti bändilleen jättävänsä Sum 41:n yksityisasioiden takia. Hän selitti ettei hän pystynyt harjoittamaan kitaransoittotaitojaan ilman että se haittasi yhtyettä. Hän kertoi myös perustavansa yhdessä serkkunsa Vaughn Lalin kanssa uuden heavy metal -yhtyeen, Brown Brigaden. Kesällä 2008 Brown Brigade ilmoitti jättäytyvänsä tauolle, syynä Daven haluttomuus jatkaa yhtyeen solistina. Uutta solistia ei ole löytynyt, joten yhtyeen jäsenet hajaantuivat eri projektiensa pariin. Baksh siirtyi soittamaan The Organ Thieves -nimiseen yhtyeeseen. ==Aiheesta muualla== * * * * Brown- Brigade.com * * Virallinen fanisivusto There's No Solution Luokka:Kanadalaiset kitaristit Luokka:Vuonna 1980 syntyneet Luokka:Elävät henkilöt
Heidi Köngäs

Heidi Maritta Köngäs (o.s. Myntti, s. 15. syyskuuta 1954 Tukholma, Ruotsi)Kuka kukin on 2007, Otava 2006 on suomalainen ohjaaja ja kirjailija. == Elämä ja ura == Tukholmassa syntynyt Köngäs kirjoitti ylioppilaaksi 1974, opiskeli Helsingin yliopiston valtiotieteellisessä tiedekunnassa 1975–1979 ja Sanoman toimittajakoulussa 1979–1980. Hän opiskeli ohjaamista Yleisradion ammattioppilaitoksessa 1980 ja suoritti televisioalan opintoja Lontoossa 1993–1994. Köngäs työskenteli Helsingin Sanomien toimittajana 1980–1984 ja on vuodesta 1984 lähtien työskennellyt Yleisradion TV1:n toimittajana, tuottajana ja ohjaajana. ===Ohjaajana=== Könkään ohjaustöihin kuuluvat Hyväntekijä (2014), Liian paksu perhoseksi (1998) ja Viimeiset mitalit (2000), jotka perustuvat Sisko Istanmäen alkuperäisteoksiin. Tappava säde perustuu Leena Lehtolaisen samannimiseen romaaniin. Könkään ohjaustöihin kuuluvat tv-sarjat Kirje isältä, Tauno Tukevan sota (käsikirjoittajina Laila ja Eve Hietamies) ja Punahilkka. Yhdessä Sinikka Nopolan ja Pirjo Toikan kanssa Köngäs käsikirjoitti ja ohjasi kolme Ylen komediasarjaa: Hellapoliisit (1989), Heikompi astia (1993) ja Rakkauden jano (1995). Könkään ohjaajauraa on muistettu Venla-, Koura- ja Telvis-palkinnoilla. Vuonna 1998 Prix Europa -erikoispalkinto myönnettiin Könkään elokuvalle Liian paksu perhoseksi. ===Kirjailijana=== Könkään esikoisromaani Luvattu (2000) kuvaa maalaiskylässä elävän nuoren naisen luvatonta rakkautta. Se oli Runeberg-palkintoehdokas. Toinen romaani, Vieras mies (2002), liikkuu pienessä maalaiskaupungissa samojen teemojen – etenkin epäsovinnaisen rakkauden – ympärillä. Teos on julkaistu myös saksaksi (Persona Verlag, 2006). Dora, Dora (2012) oli Finlandia-palkintoehdokkaana. Se on käännetty myös viroksi. Köngäs on kirjoittanut myös kolme lastenkirjaa, jotka Liisa Kallio on kuvittanut. == Tuotanto == thumb|200px|Heidi Köngäs Turun kirjamessuilla 2008. === Ohjaustyöt === Ohjaukset on tuotettu TV:lle ellei toisin mainita. * Pilat palat pois (1986) (tv-sarja) * Musta kanava (1986) (tv-sarja) * Viimeinen ilta (1987) * Rengasmatka (1988) * Hellapoliisit (1989) (tv-sarja) * Suklaasydän (1991) * Heikompi astia (1993) (tv-sarja) * Kalliolle kukkulalle (1993) * Rakkauden jano (1995) (tv-sarja) * Gabriel (1996) * Liian paksu perhoseksi (1998) * Viimeiset mitalit (2000) * Tappava säde (2002) * Kirje isältä (2003) (tv- sarja) * Varpuset (2005) * Punahilkka (2007) (tv-sarja) * Virginie (2009) * Tauno Tukevan sota (2010) (tv-sarja) * Hyväntekijä (2014) * Punainen kolmio (2015) (tv-sarja) * Nuoruustango (2017) === Romaanit === * Luvattu (2000) * Vieras mies (2002) * Hyväntekijä (2006) * Jokin sinusta (2008) * Dora, Dora (2012) * * * * * ===Lastenkirjat=== * Henkselirouva ja hänen koiransa Korkki (2010) * Henkselirouva ja Pusu-Sammakko (2011) * Henkselirouva ja sinivärinen Pupu (2013) == Lähteet == == Aiheesta muualla == * Heidi Köngäs Otavan sivuilla * Heidi Köngäs Kirjasampo.fi:ssä * * Luokka:Suomalaiset kirjailijat Luokka:Suomalaiset televisio-ohjaajat Luokka:Vuonna 1954 syntyneet Luokka:Elävät henkilöt